  Наталья Тетерина Пиналъёсты удмурт кыллы дышетон ужпумъёсты ӝутозы «Удмурт Кенеш» огазеяськонлэн ёзчиосыз 9-тӥ шуркынмонэ «Пичи Кенешлэн» пумиськоназ. Со сярысь иворъёсъя «Удмуртия» агентстволы «Удмурт Кенеш» огазеяськонлэн тӧроез Татьяна Ишматова вераз. Со ивортэмъя, пумиськон Удмуртилэн кунлык нуналэзлы сӥземын луоз. Отчы огазеяськонлэн улосвылысьтымы кар  но ёрос ёзэтъёсысьтыз, озьы ик Россилэн улосвылъёсысьтыз ёзэтъёслэн ёзчиосыз люкаськозы. Соос удмурт кылэз дышетон пумысен тужгес сюлмаськытӥсь юанъёслы валэктонъёс утчалозы. Ӧтиськом дышетонъя но тодосъя министерствоысь ӧнерчиосты, соос рос-прос валэктонъёс сётыны мед быгатозы дышетӥсьёслы но, азьветлӥсьёсмылы но, малы ке шуоно анай-атайёсын но асьмеос ужаськом, мерлыкен ужаськом Татьяна Ишматова«Удмурт Кенешлэн» тӧроез пусйиз, огазеяськонлэн одӥгез валтӥсез ужпумез — удмурт кылэз азинтон. Анай-атайёслырос-прос валэктоно, пиналзэс школае-а, нылпи садэ-а сётыкузы, мед малпаськозы вуоноез  сярысь, удмурт кылзэс медаз талалэ шуыса. Тодэ вайытом, 9-тӥ шуркынмонэ «Пичи Кенешлэн» пумиськоназ «Удмурт Кенеш» огазеяськонлэн Данъян книгаяз вить азьветлӥсьёсты пыртозы. Со сяна, ӝог ветлонъя дуннелэсь вице-чемпионзэ Шаркан ёросысь Сергей Широбоковез ӟечкылалозы. Тегъёс: Ижкар Удмуртия УдмуртКенеш ПичиКенеш пиналъёс удмурткыл  